CELEX: 62017CN0207
Language: el
Date: 2017-04-21 00:00:00
Title: Υπόθεση C-207/17: Αίτηση προδικαστικής αποφάσεως την οποία υπέβαλε το Commissione tributaria di primo grado di Bolzano (Ιταλία) στις 21 Απριλίου 2017 — Rotho Blaas Srl κατά Agenzia delle Dogane e dei Monopoli

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/22
            
         Αίτηση προδικαστικής αποφάσεως την οποία υπέβαλε το Commissione tributaria di primo grado di Bolzano (Ιταλία) στις 21 Απριλίου 2017 — Rotho Blaas Srl κατά Agenzia delle Dogane e dei Monopoli
   (Υπόθεση C-207/17)
   (2017/C 277/32)
   Γλώσσα διαδικασίας: η ιταλική
   
      Αιτούν δικαστήριο
   
   Commissione tributaria di primo grado di Bolzano
   
      Διάδικοι στην υπόθεση της κύριας δίκης
   
   
      Προσφεύγουσα: Rotho Blaas Srl
   
      Καθής: Agenzia delle Dogane e dei Monopoli
   
      Προδικαστικά ερωτήματα
   
   
               1)
            
            
               Είναι ο κανονισμός (ΕΚ) 91/2009, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας (1), ο εκτελεστικός κανονισμός (ΕΕ) 924/2012, για την τροποποίηση του κανονισμού (ΕΚ) 91/2009 για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας (2), και ο εκτελεστικός κανονισμός (ΕΕ) 519/2015, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, κατόπιν επανεξέτασης ενόψει της λήξης των μέτρων σύμφωνα με το άρθρο 11, παράγραφος 2, του κανονισμού (ΕΚ) 1225/2009 (3), άκυροι/παράνομοι/μη συμβατοί με το άρθρο VΙ της Γενικής Συμφωνίας Δασμών και Εμπορίου του 1994 και με την απόφαση του οργάνου επιλύσεως διαφορών του ΠΟΕ της 28ης Ιουλίου 2011;
            
         
               2)
            
            
               Στην περίπτωση που κηρυχθεί η ακυρότητα/ο παράνομος χαρακτήρας/η μη συμβατότητα του κανονισμού (ΕΚ) 91/2009, διά του οποίου επιβλήθηκε ο δασμός αντιντάμπινγκ, και των εκτελεστικών κανονισμών 924/2012 και 519/2015 που σχετίζονται με αυτόν, αναπτύσσει η κατάργηση των δασμών αντιντάμπινγκ που επιβλήθηκαν βάσει των προσβαλλόμενων πράξεων τις έννομες συνέπειές της από την έναρξη ισχύος του εκτελεστικού κανονισμού (ΕΕ) 278/2016 (4), ή από την ημερομηνία ενάρξεως ισχύος της προσβαλλόμενης πράξεως, δηλαδή του βασικού κανονισμού (ΕΚ) 91/2009;
            
         
      (1)  Κανονισμός του Συμβουλίου, της 26ης Ιανουαρίου 2009 (ΕΕ L 29, σ. 1).
   
      (2)  Κανονισμός του Συμβουλίου, της 4ης Οκτωβρίου 2012 (ΕΕ L 275, σ. 1).
   
      (3)  Κανονισμός της Επιτροπής, της 26ης Μαρτίου 2015 (ΕΕ L 82, σ. 78).
   
      (4)  Εκτελεστικός κανονισμός (ΕΕ) 2016/278 της Επιτροπής, της 26ης Φεβρουαρίου 2016, για την κατάργηση του οριστικού δασμού αντιντάμπινγκ που επιβλήθηκε στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι (ΕΕ L 52, σ. 24).